રૂ.પ૦૦ અને ૧,૦૦૦ની ચલણી નોટો બંધ થવાના કારણે સૌથી વધુ મુશ્કેલી રોજબરોજની જીવનજરૂરિયાતની ચીજવસ્તુઓના વેપારીઓને થઇ છે. ખેતીવાડી ઉત્પન્ન બજાર સમિતિના છૂટક વેપારીઓનો જથ્થાબંધ વેપારીઓ સાથે નાણાંની ચુકવણીનો વ્યવહાર સામાન્ય રીતે એક-બે દિવસમાં જ થઇ જતો હતો, પરંતુ ચલણના વ્યવહારમાંથી મોટી નોટો બંધ થઇ જતાં છૂટક વેપારીઓની સાથે જથ્થાબંધ વેપારીઓ પણ મુશ્કેલીમાં મુકાઇ ગયા છે. એક બાજુ નવી નોટોની ક્રાઇ‌િસસ તો બીજી બાજુ રોકડની અછત વચ્ચે નાણાંનો વ્યવહાર ઠપ થઇ ગયો છે. છૂટક વેપારીઓ સામાન્ય રીતે એક-બે ‌દિવસમાં જથ્થાબંધ વેપારીઓને શાકભાજીની ખરીદીનાં નાણાં ચૂકવી દેતા હતા. તે હવે કાચી ચિઠ્ઠીઓનો દસ-દસ દિવસ સુધી સંગ્રહ કરી રાખવો પડે છે.